พูดคุย:รายงาน - วิกิพีเดีย

# พูดคุย:รายงาน

### จากวิกิพีเดีย สารานุกรมเสรี

Nuntagan Tungjai 46310249

                               ความหมายของรายงาน
               รายงาน หมายถึง การศึกษาค้นคว้าเรื่องใดเรื่องหนึ่ง ซึ่งเรียบเรียงแล้วเขียนหรือพิมพ์ขึ้น ให้ถูกต้องตามแบบแผนที่กำหนด อาจศึกษาค้นคว้าในเรื่องใดเรื่องหนึ่งโดยวิธีใดวิธีหนึ่งที่ผู้เรียนสนใจ หรือเป็นเรื่องที่ผู้สอนกำหนดให้ศึกษาค้นคว้า รายงานเป็นกิจกรรมสำคัญอย่างหนึ่งของการศึกษาในปัจจุบัน และถือเป็นส่วนหนึ่งของการประเมินผลการศึกษา การทำรายงานอาจทำเป็นรายบุคคล หรือเป็นกลุ่มก็ได้ ความยาวของรายงานขึ้นอยู่กับขอบเขตของหัวข้อรายงาน และระยะเวลาในการทำรายงาน
      ประเภทของรายงาน
        รายงานโดยทั่วๆไปแบ่งออกเป็น 2 ประเภทใหญ่คือ
               1.รายงานทั่วไป เป็นรายงานข้อเท็จจริง หรือข้อคิดของบุคคลเกี่ยวกับข่าว เหตุการณ์ต่างๆ ความเคลื่อนไหวของบุคคลสำคัญ หรือสถาณการณ์อย่างใดอย่างหนึ่งซึ่งดำเนินไปแล้วหรือกำลังดำเนินอยู่ หรือที่จะดำเนินต่อไปได้แก่
                   1.1)รายงานแสดงผลงาน
                   1.2)รายงานเหตุการณ์
               2.รายงานวิชาการ เป็นรายงานที่ได้จากการศึกษาวิจัย โดยมีระเบียบวิธีการศึกษาที่เป็นระบบ และมีลักษณะเป็นวิทยาศาสตร์ เนื้อหารายงานมุ่งเสนอแต่ผลที่ได้จาก การศึกษาโดยปราศจากการเสริมแต่ง แบ่งเป็น 2 ประเภทได้แก่
                   2.1)รายงานการค้นคว้าทั่วไป
                   2.2)รายงานการค้นคว้าวิจัย
       วัตถุประสงค์ในการเขียนรายงาน
             1.ส่งเสริมสนับสนุนให้เกิดการศึกษาค้นคว้าด้วยตัวเอง
             2.ก่อให้เกิดทักษะในการค้นหาความรู้จากแหล่งความรู้ประเภทต่างๆ
             3.ฝึกการอ่านหนังสือและสิ่งพิมพ์ต่างๆ (อ่านได้เร็วและรู้จักการจดบันทึก)
        4.ส่งเสริมการสร้างลักษณะที่ดีในการอ่าน
             5.สามารถเขียนรายงานประกอบการเรียนได้อย่างถูกต้องตามแบบแผน และเป็นพื้นฐานในการศึกษาชั้นสูงต่อไป
             6.ใช้เป็นส่วนหนึ่งในการประเมินผลของแต่ละวิชา
        ลักษณะของรายงานที่ดี
             1.แสดงให้เห็นว่าผู้เขียนได้ศึกษาค้นคว้าอย่างจริงจัง กว้างขวาง และมีเนื้อเรื่องครบถ้วนตามหัวข้อที่กำหนด
             2.มีความถูกต้อง เทียงตรง และแม่นยำ
             3.ต้องมีลักษณะต่อไปนี้อย่างใดอย่างหนึ่ง หรือหลายอย่างรวมกัน
                    3.1 ผู้เขียนแสดงให้เห็นถึงความสำคัญของเรื่องที่กำลังศึกษาอยู่
                    3.2 แสดงว่าผู้เขียนมีความเข้าใจแจ่มแจ้งในเรื่องที่เขียน อาจเป็นแนวทางการศึกษาค้นคว้า เรื่องนั้นให้กว้างขวางและลึกซึ้งต่อไป
                    3.3 มีแนวทางที่แก้ไขปัญหาที่กำลังศึกษาอยู่
             4.จัดเรียงลำดับของเนื้อหาอย่างต่อเนื่อง มีความสัมพันธ์กันเป็นอย่างดี เมื่อกล่าวถึงสิ่งใดก็มีหลักฐานอ้างอิงอย่างเพียงพอ และ สมเหตุผล ตลอดจนมีความสามารถในการกลั่นกลอง และสรุปความรู้ความคิดที่ได้จากแหล่งต่างๆ
             5.แสดงให้เห็นว่าผู้เขียนมีความคิดสร้างสรรค์ที่เป็นของตนเอง
             6.แสดงหลักฐานที่มีอย่างละเอียดถี่ถ้วน
             7.ใช้ภาษาได้ถูกต้องได้ผลตามจุดมุ่งหมาย และเป็นภาษาที่นิยมใช้กันทั่วไป

ดึงข้อมูลจาก "http://th.wikipedia.org../../../%E0%B8%A3/%E0%B8%B2/%E0%B8%A2/%E0%B8%9E%E0%B8%B9%E0%B8%94%E0%B8%84%E0%B8%B8%E0%B8%A2%7E%E0%B8%A3%E0%B8%B2%E0%B8%A2%E0%B8%87%E0%B8%B2%E0%B8%99.html".

##### Views

- บทความ
- อภิปราย
- รุ่นปัจจุบัน

##### ค้นหา